b'\n_START_ARTICLE_\nGram\n_START_SECTION_\nPoimenovanje\n_START_PARAGRAPH_\nKilogram je edina osnovna enota SI s standardno predpono, gram kot izpeljana enota pa je brez nje. Predpon mednarodnega sistema enot ni dovoljeno kombinirati zaporedno, zato se v tem primeru dodajajo gramu, ne osnovni enoti kilogramu, ki \xc5\xbee ima predpono. Zaradi tega je na primer ena milijoninka kilograma 1\xc2\xa0mg (en miligram), ne 1\xc2\xa0\xc2\xb5kg (en mikrokilogram)._NEWLINE_Edina oznaka enote za gram v mednarodnem sistemu enot je \xc2\xbbg\xc2\xab, ki sledi \xc5\xa1tevilski vrednosti s presledkom. Tako \xc2\xbb640 g\xc2\xab\xc2\xa0pomeni \xc2\xbb640 gramov\xc2\xab. SI ne podpira uporabe okraj\xc5\xa1av, kot so \xc2\xbbgr\xc2\xab\xc2\xa0(oznaka za gran), \xc2\xbbgm\xc2\xab\xc2\xa0(SI oznaka za gram-meter) ali \xc2\xbbGm\xc2\xab\xc2\xa0(SI oznaka za gigameter).\n_START_SECTION_\nZgodovina\n_START_PARAGRAPH_\nFrancoska narodna konvencija je leta 1795 v reviziji metri\xc4\x8dnega sistema sprejela besedo gramme kot zamenjavo za besedo gravet, uvedeno leta 1793. Njena definicija je ostala enaka masi kubi\xc4\x8dnega centimetra vode. Francoski gramme izvira iz latinskega pojma gramma. Ta beseda \xe2\x80\x94 iz gr\xc5\xa1ke besede \xce\xb3\xcf\x81\xce\xac\xce\xbc\xce\xbc\xce\xb1\xc2\xa0(gr\xc3\xa1mma), "\xc4\x8drka" \xe2\x80\x94 je v pozni antiki dobila poseben pomen "ene \xc5\xa1tiriindvajsetine un\xc4\x8de", kar je pribli\xc5\xbeno 1,14 sodobnega grama. Tako je pojem uporabljen v carmen de ponderibus et mensuris ("pesem o ute\xc5\xbeeh in merah") spesnjeni okrog leta 400. Obstajajo dokazi, da se je gr\xc5\xa1ka beseda \xce\xb3\xcf\x81\xce\xac\xce\xbc\xce\xbc\xce\xb1 uporabljala v enakem smislu ob pribli\xc5\xbeno enakem \xc4\x8dasu in v tem pomenu ostala v srednjeve\xc5\xa1ki gr\xc5\xa1\xc4\x8dini. Pojem se ni uporabljal v srednjeve\xc5\xa1ki latin\xc5\xa1\xc4\x8dini in je bil ponovno odkrit v renesansi._NEWLINE_Gram je bila osnovna enota mase v sistemu enot CGS. CGS je soobstajal s sistemom enot MKS, prvi\xc4\x8d predlaganem v 1901, v za\xc4\x8detku 20. stoletja. Kilogram je nadomestil gram kot osnovna enota za maso, ko je bil MKS sistem izbran za osnovne enote SI leta 1960.\n_START_SECTION_\nUporaba\n_START_PARAGRAPH_\nGram je danes najbolj uporabljana enota na svetu za neteko\xc4\x8de sestavine pri kuhanju in \xc5\xbeivilih._NEWLINE_Ve\xc4\x8dina standardov in zakonskih predpisov za prehranske oznake na \xc5\xbeivilih zahteva, da je relativna vsebnost navedena na 100 g \xc5\xbeivila, tako da je vrednost mogo\xc4\x8de brati tudi kot odstotek celotne te\xc5\xbee.'